**FORPAGTNINGSKONTRAKT VEDRØRENDE RESTAURATIONSLOKALER**

1. **AFTALENS PARTER**
   1. Navn

Adresse

Postnummer og by

CVR-nr.

(i det følgende benævnt bortforpagter)

og

* 1. Navn

Adresse

Postnummer og by

CVR-nr.

(i det følgende benævnt forpagter)

* 1. Der indgås forpagtningskontrakt for følgende areal og lokaler:

Lokaler:

Beliggenhed:

Areal i m2:

1. **PARTERNES INTENTIONER**
   1. Bortforpagter indgår nærværende aftale og forpagtningskontrakt for at sikre en service over for golfklubbens medlemmer og gæster, mens forpagteren ønsker at drive en selvstændig bæredygtig restaurationsvirksomhed.
   2. Parterne indgår nærværende aftale og forpagtningskontrakt under hensyntagen til parternes formål og interesse i forpagtningen. For at opnå den optimale service og drift er parterne enige om, at der skal være en hyppig kommunikation mellem bortforpagter/medlemmer og forpagter/driftspersonalet. Gennem parternes kommunikation og dialog skal parterne sørge for faciliteternes udvikling, serviceoptimering og tilfredshed blandt bortforpagterens medlemmer.
2. **TID, VARIGHED OG OPHØR**
   1. Nærværende aftale er indgået for perioden (xxxx) til (xxxx), begge dage inklusive, hvorefter aftalen udløber uden opsigelse.
   2. Hver af parterne kan i kontraktens løbetid opsige kontrakten med (xxx) måneders forudgående varsel til den 31. december.

*\*Pkt. 3.3. skal kun medtages hvis bortforpagter selv lejer lokalerne.*

* 1. Kontrakten ophører endvidere, såfremt bortforpagter opsiges i de nuværende lokaler. Bortforpagter skal så vidt muligt give meddelelse herom med 3 måneders varsel.
  2. Såfremt parterne ikke i henhold til pkt. 12.112.112.1nedenfor kan opnå enighed om restaurationens faste sortiment og priserne herfor, inden for [xx] dage efter, at parterne har påbegyndt dialog om dette, er begge parter berettiget til at opsige kontrakten med [xx] dages varsel til udgangen af en måned.
  3. Hvis forpagteren pga. uarbejdsdygtighed er ude af stand til at varetage driften i en periode på 60 sammenhængende dage inden for en 12 måneders periode, eller såfremt forpagteren afgår ved døden, kan bortforpagteren opsige kontrakten med 1 måneds varsel til udgangen af en måned.
  4. Hvis forpagteren måtte blive ramt af vedvarende alvorlig sygdom og derfor ikke kan varetage driften, har golfklubben ret med 1 måneds varsel at ophæve forpagtningsforholdet.
  5. Ved forpagtningsaftalens ophør, kan parterne indgå aftale om overdragelse af materielle – og immaterielle aktiver.

1. **BORTFORPAGTERENS RETTIGHEDER OG FORPLIGTIGELSER**

**Rettigheder**

* 1. Bortforpagter og forpagter udarbejder i fællesskab koncept for daglig varesortiment og prisniveau, se tillige pkt. 12.1 nedenfor.
  2. Forpagterens priser for varer ud over det daglige varesortiment er bortforpagteren uvedkommende.
  3. Forpagteren skal til enhver tid respektere bortforpagterens indgåede sponsorkontrakter. Om nødvendigt skal bortforpagter informere forpagter om sponsorkontraktens indhold. Indgår bortforpagteren nye sponsorater, eller fornyer allerede eksisterende sponsoraftaler, som forpagteren bliver berørt af idet forpagteren indskrænkes i forhold til frit at kunne vælge varesortiment, skal parterne forhandle om vilkårene for indgåelse af sponsorkontrakt.
  4. Bortforpagteren har ret til at disponere over restaurationslokalerne med (xx) dages forudgående varsel. Dette gælder ikke, hvis disponeringen strider mod allerede indgående aftaler.
  5. Bortforpagter har ret til at foretage ændringer og forbedringer i det bortforpagtede, herunder til opfyldelse af offentlige krav. Ændringer og forbedringer skal varsles med (xx) uger. Bortforpagter tilstræber at iværksætte reparationsarbejde i restaurationslokalet uden for sommersæsonen og til mindst mulig gene for forpagters virksomhed. Uopsættelige reparationer kan dog altid iværksættes uden varsel. Ethvert arbejde skal udføres uden afbrydelse og med den størst mulige hensyntagen til forpagteren.

**Forpligtelser**

* 1. Bortforpagter er forpligtet til at varsle turneringer og arrangementer med (xx) dage over for forpagteren. Ændringer i turneringsprogram skal hurtigst muligt meddeles forpagter.
  2. Det påhviler bortforpagter at drage omsorg for, at de af forpagtningen omfattede lokaler til enhver tid opfylder krav, der måtte blive stillet vedrørende lokaler til drift af restauration af bygnings-,miljø- og sundhedsmyndigheder m.fl.
  3. Bortforpagteren har ansvaret for, at der til enhver tid er adgang til de bortforpagtede lokaler for forpagter, medlemmer, gæster m.fl. således at forpagter også kan holde åbent uden for sæson.

1. **FORPAGTERENS RETTIGHEDER OG FORPLIGTELSER**

**Rettigheder**

* 1. I respekt for bortforpagterens hovedformål med bortforpagtningen, jf. pkt. 5.5, har forpagteren ret til at anvende restaurationslokalerne til eget formål. Gæster der ikke har tilknytning til bortforpagteren kan også benytte faciliteterne.
  2. Retten er betinget af, at forpagteren ikke tilsidesætter forpligtelser der påhviler denne eller tilsidesætter bortforpagterens rettigheder.
  3. Forpagter har ikke ret til, hverken helt eller delvist, at fremleje det der omfattes af denne aftale, medmindre det forinden er skriftligt aftalt med bortforpagter.
  4. Forpagter har ret til at levere sine varer til alle arrangementer på hele golfanlægget.

**Forpligtigelser**

* 1. Hovedformålet med forpagtningsaftalen er, at forpagter skal servicere bortforpagterens medlemmer. Forpagteren er derfor forpligtet til at holde køkkenet åbent på de nærmere aftalte tidspunkter.
  2. Herudover skal restaurationen være åben i forbindelse med turneringer og andre arrangementer.
  3. Driften skal ske på fuld forsvarlig måde under iagttagelse af reglerne i lov om restaurations- og hotelvirksomhed mv., under iagttagelse af politivedtægt og efter de af golfklubben til enhver tid fastsatte retningslinjer.
  4. Forpagteren forpligter sig til at have de fornødne tilladelser fra myndighederne, herunder beværter- og alkoholbevilling.
  5. Forpagter har pligt til hurtigst muligt at orientere bortforpagter, hvis restaurationslokalerne skal bruges til eksterne arrangementer.

1. **KOMMUNIKATION MELLEM PARTERNE**
   1. Alle henvendelser til og fra bortforpagteren skal ske gennem *[indsæt relevante person]*.
2. **INVENTAR**
   1. I forpagtningsaftalen indgår alt det til køkkenet og buffeten hørende inventar og service mv., maskiner og øvrige driftsmidler, alt som det er og forefindes ved kontraktens begyndelse og som besigtiget af forpagteren. Der udarbejdes en specificeret fortegnelse over det af forpagtningen omfattende inventar, service, maskiner og øvrige driftsmidler mv., som vedhæftes nærværende aftale som bilag 1.
   2. Bortforpagter har ansvaret for, at samtlige til køkken og buffet hørende driftsmidler, herunder tekniske anlæg og alle installationer ved kontraktens begyndelse er i god og brugbar stand.
   3. Betaling og ejerforhold ved nyanskaffelser og genanskaffelser aftales særskilt i skriftlig aftale mellem parterne fra gang til gang.
   4. Ved forpagtningsforholdets ophør afleveres det forpagtede med løsøre og installationer i samme stand som ved denne kontrakts begyndelse, bortset fra slid og ælde samt inventar og service mv., maskiner og øvrige driftsmidler, som forpagter måtte have købt for egen regning efter aftale mellem parterne. Parterne afholder en fælles besigtigelse af inventaret ved de forpagtede lokalers tilbagelevering til bortforpagter.
3. **DRIFT AF RESTAURATIONEN** 
   1. Forpagteren driver virksomheden for egen regning og risiko og afholder alle med driften forbundne udgifter. Herunder hører varekøb, personale udgifter, moms og andre offentlige afgifter, telefonabonnement og samtaleudgifter, rengøring og vedligeholdelse af køkken og buffet med driftsmidler, installationer og service mv. samt opfyldelse af eventuelle krav fra miljø- og levnedsmiddelkontrollen, bortset fra krav om bygningsmæssige ændringer.
   2. Bortforpagter etablerer telefon og internet opkobling. Udgiften til telefon og internet anvendt af forpagteren afholdes af forpagteren. Telefonnummeret tilhører bortforpagter.
   3. Betalingsterminaler tilhører bortforpagter.
   4. Forpagteren afholder selv egne omkostninger, herunder til erhvervelse/fornyelse af fornødne personlige bevillinger og tilladelser.
   5. Bortforpagteren afholder udgifterne til renholdelse af restaurationslokalerne.
   6. Bortforpagter betaler brugerbetaling til levnedsmiddelkontrollen.
   7. Bortforpagteren afholder udgifter til vand, varme og el samt renovation og øvrige ejendomsudgifter.
   8. Forpagteren skal personligt forestå virksomheden. Under sygdom og ferie m.m. drager forpagteren for egen regning omsorg for at virksomheden fortsætter uden gene for bortforpagterens medlemmer. Bortforpagteren forbeholder sig ret til at fremkomme med indsigelser imod afløsere for forpagteren såvel som medhjælp antaget af forpagteren.
   9. Forpagteren er forpligtet til at føre regnskab og revision med hele virksomhedens drift og til at gøre bortforpagter bekendt med regnskaberne [xx] gange om året. Bortforpagter har ret til for egen regning at gøre regnskaberne til genstand for revision.
4. **FORSIKRING**
   1. Forpagteren tegner erhvervsforsikring, forsikringer vedrørende egne ansatte og tyveriforsikring til dækning af eget varelager samt andre forsikringer relevante for forpagterens virksomhed.
   2. Bortforpagter tegner alene ejendomsforsikring, herunder brandforsikring.
5. **DEPOSITUM OG FORPAGTNINGSAFGIFTEN**

*\*Nedenfor er indsat alternativ tekster, som også evt. kan kombineres. 10.1 til 10.5 skal bruges i situationen, hvor forpagter skal betale afgift til forpagt.*

* 1. Som almindeligt depositum bl.a. til sikkerhed for forpagterens forpligtelser ved fraflytning og rettidig betaling af forpagtningsafgiften betales eller deponeres som uigenkaldelig bankgaranti ved forpagtningskontraktens underskrift kr. xxx + moms.
  2. Forpagtningsafgiften er opdelt i fast (1) og en omsætningsbestemt afgift (2).

(1) Den faste afgift udgør kr. xxxx + moms, som betales den 1. maj, 1. juni, 1. september og 1. oktober.

(2) Den omsætningsbestemte afgift beregnes af omsætningen pr. kalenderår. Den beregnes som følger:

Af den årlige omsætning over kr. xxx betales xx% afgift + moms. Afgiften betales til den 1. maj, 1. juni, 1. september og 1. oktober ud fra sidste års resultat. Foreligger der ikke et årsresultat, fastsættes årets resultat ud fra et skøn.

* 1. Hvert år den xx. xx afregnes for restbetaling eller tilbagebetaling efter årsopgørelsen for det forrige kalenderår.
  2. Omsætning fra selskaber i restaurationslokalerne indgår som al anden omsætning i virksomhedens årsomsætning, og der betales den i pkt. 10.2 til 10.3 nævnte omsætningsbestemte afgift af omsætningen.
  3. Betaling sker til bortforpagterens pengeinstitut xxxx, beliggende xxx, registrerings nr. xxx, konto nr. xxx.

*\*10.6 til 10.8 skal bruges i situationen, hvor bortforpagter betaler tilskud til forpagter.*

* 1. Som almindeligt depositum bl.a. til sikkerhed for forpagterens forpligtelser ved fraflytning og rettidig betaling af forpagtningsafgiften betales eller deponeres som uigenkaldelig bankgaranti ved forpagtningskontraktens underskrift kr. xxx + moms.
  2. Forpagtningstilskuddet udgør kr. xxx + moms, som betales til forpagteren med en fjerdedel til hvert kvartal. Tilskuddet betales forud hver den 1. i kvartalet.
  3. Betaling sker til forpagterens pengeinstitut xxxx, beliggende xxx, registrerings nr. xxx, konto nr. xxx.

1. **ÅBNINGSTIDER**
   1. Forpagteren er forpligtet til at holde køkkenet åben på følgende tidspunkter:

Sommersæsonen 1. april – 30. oktober:

Mandag kl. xxx - xxx

Tirsdag - fredag kl. xxx - xxx

Lørdag – søndag – helligdage kl. xxx – xxx

Mandag dog med begrænset madudvalg.

Vintersæsonen 1. november – 31. marts:

Restaurationen skal være åben efter individuel aftale mellem parterne i forbindelse med turneringer og andre arrangementer. Turneringer og arrangementer skal varsles med (xx) dage fra bortforpagteren.

* 1. Ud over ovenstående åbningstider holdes restauranten åben efter individuel aftale mellem bortforpagteren og forpagteren.
  2. Restauranten er offentlig tilgængelig i ovennævnte åbningstider med mindre andet aftales mellem bortforpagteren og forpagteren.

1. **KVALITETSKRAV OG VARESORTIMENT TIL RESTAURATIONEN** 
   1. Parterne skal aftale, hvad der skal være fast sortiment i restaurationen, herunder prisniveauet. Forpagterens priser og sortiment ud over det faste sortiment er bortforpagter uvedkommende, dog er bortforpagter berettiget til at komme med forslag eller henstillinger om udvalg eller prisniveau til forpagteren. Hvis forpagter ikke mener at kunne levere de ønskede mad- og drikkevarer til de af bortforpagter ønskede priser, kan bortforpagter ikke pålægge forpagter at levere dette.
   2. Forpagteren har ret til at komme med forslag med hensyn til lejlighedsvis at variere sortimentet.
   3. Prisliste og menukort skal forefindes i restaurationens lokaler.
   4. Hvis bortforpagter ønsker at opsætte en automat til drikkevarer i klubhuset eller udbygger faciliteter til udskænkning eller servering af drikkevarer mv., stilles disse faciliteter til disposition for forpagteren som led i forpagtningsforholdet efter særskilt aftale.
2. **MISLIGHOLDELSE**
   1. Det betragtes som væsentlig misligholdelse af nærværende forpagtningskontrakt,

At forpagtningsafgiften og andre ydelser ikke erlægges inden 8 dage efter påkrav, der skal være afgivet efter forfaldsdag,

At afgifter til det offentlige ikke betales inden betalingsfristens udløb,

At en af parterne standser sine betalinger, kommer under konkursbehandling eller der åbnes forhandling for ham om akkord eller gældssanering,

At forpagteren i øvrigt bryder bestemmelserne i nærværende kontrakt eller dens forudsætninger, eksempelvis ved at han mister sin beværterbevilling, alkoholbevilling eller andre tilladelser, der er nødvendige; i væsentlig grad misligholder sin vedligeholdelsesforpligtelse i henhold til kontrakten; eller ikke holder det forpagtede i en drift, der i det væsentlige svarer til det aftalte.

* 1. De oven for anførte misligholdelses situationer er ikke angivet udtømmende.
  2. I tilfælde af væsentlig misligholdelse er parterne berettiget til med 14 dages skriftligt varsel at ophæve forpagtningsaftalen.
  3. Misligholdelsen skal dog gøres gældende senest 1 måned efter at den ikke-misligholdende part er blevet bekendt med misligholdelsen. Såfremt misligholdelsen ikke er gjort gældende inden for førnævnte frist, bortfalder den ikke-misligholdendes parts ret til at gøre misligholdelsen gældende.
  4. Gentagelse af en misligholdelse inden for 12 måneder efter at en misligholdelse er påpeget af den ikke-misligholdende part, er den ikke-misligholdende part berettiget til at hæve aftalen omgående.
  5. I tilfælde af væsentlig misligholdelse er bortforpagter berettiget til at kræve sig indsat i besiddelse af virksomheden ved en umiddelbar fogedforretning uden sikkerhedsstillelse.
  6. Parterne har krav på fuld erstatning for tab, der måtte påføres som følge af misligholdelse af forpagtningskontrakten, forudsat sædvanligt ansvarsgrundlag foreligger.

1. **AFGØRELSE AF TVISTER**
   1. Tvister mellem parterne skal i første omgang forsøges løst i mindelighed mellem parterne. Såfremt dette ikke lykkedes, skal tvisten afgøres ved civilretligt søgsmål ved klubbens hjemsted.
2. **BILAG** 
   1. Bilag 1 – Fortegnelse over inventar mv., omfattet af forpagtningsaftalen.
3. **UNDERSKRIFTER**
   1. Nærværende aftale er udarbejdet i to eksemplarer, hvoraf bortforpagteren og forpagteren besidder hver en.

Dato Dato

Som bortforpagter Som forpagter

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Navn Navn

Denne vejledning slettes fra dokumentet, når aftalen er klar til at blive underskrevet af parterne.

**Vejledning til forpagtningskontrakt vedrørende restaurationslokale**

Nedenfor følger vejledning til nogle af standardkontraktens bestemmelser, hvor det er vurderet relevant med lidt ekstra forklaring og/eller viden om baggrunden for bestemmelsen.

Såfremt der i forbindelse med indgåelse af standardkontrakterne er vilkår, som i betydelig grad fraviger standardaftalen, anbefales det, at der forinden en aftale underskrives indhentes juridisk vejledning om, hvorvidt de ønskede vilkår er i overensstemmelse med den gældende lovgivning.

---ooo0ooo---

**1. Aftalens parter**

Det er væsentligt at få anført de rigtige parter i aftalen, herunder det korrekte navn, adresse og evt. CVR-nr.

I dette punkt skal der tillige ske en præcisering af lokalernes beliggenhed, hvilke lokaler der er omfattet af kontrakten, herunder deres størrelse. Punktet kan evt. suppleres med tegning af de omfattede lokaler, som vedlægges aftalen som bilag 2. I så fald skal aftalens punkt 15 med bilag tilrettes.

**2. Parternes intentioner**

Det er vigtigt at parternes intentioner reflekteres i dette afsnit. Parterne anbefales at drøfte intentionerne og omhyggeligt formulerer eventuelt yderligere formål og intentioner.

**3. Tid, varighed og ophør**

Punkt 3.1 og 3.2 kan gives stort set det indhold, som er det rigtige for den kontrakt, som I skal lave. Aftalen behøves ikke at have et automatisk udløbstidspunkt, og det kan også aftales, at den skal kunne opsige med xx måneders varsel til et hvilket som helst tidspunkt og ikke kun en gang om året.

Punkt 3.4 er indsat for at give klubberne mere mulighed for at påvirke forpagterens faste sortiment, og kunne opsige kontrakten, såfremt man ikke kan nå til enighed. Om opsigelse skal være mulig allerede efter 30 dages uenighed, eller først efter 60 dage er op til den enkelte golfklub at afgøre.

**4. Bortforpagterens rettigheder og forpligtelser**

Det er vigtigt at parterne får præciseret hvilke rettigheder og forpligtelser bortforpagteren skal have. Andre relevante rettigheder og forpligtelser kan anføres.

Medmindre andet aftales, udarbejdes fast varesortiment og priser for dette i fællesskab. Forpagterens priser for alt andet end det fast sortiment er bortforpagteren uvedkommende. Ønsker man at aftale noget andet, skal aftalens punkt 12.1 ændres.

Baggrunden for at det påhviler bortforpagter at holde restaurationslokalerne tilgængelig, er forpagterens mulighed for at holde restaurationen åben uden for sæsonen. Bortforpagter skal derfor om nødvendigt sørge for snerydning mv.

**5. Forpagterens rettigheder og forpligtelser**

Det er vigtigt at parterne får præciseret hvilke rettigheder og forpligtelser forpagteren skal have. Andre relevante rettigheder og forpligtelser kan anføres.

Det skal gøres forpagteren klart, at formålet med drive restaurant er at yde en service overfor klubbens medlemmer.

Parterne skal aftale hvem der skal indhente de fornødne tilladelser fra myndigheder for at drive restauration. I standardkontrakten er dette gjort til forpagterens ansvar, men dette kan godt aftales anderledes.

Forpagter er forpligtet til hurtigst muligt at meddelelse bortforpagter hvis restaurationslokalerne skal anvendes til eksterne arrangementer.

For at undgå indbrud og tyveri, anbefales det at parterne drøfter forholdet om kontante penge i køkken uden for restaurationens åbningstid. Hvis parterne ønsker det, kan der indsættes en bestemmelse herom i punkt 5 under ”forpligtelser”.

**7. Inventar**

Hvis bortforpagteren stiller inventar mv. til rådighed er det relevant at udarbejde et bilag indeholdende en specifikation af inventaret. Det anbefales, at bilaget udfærdiges samtidig med forpagtningskontrakten og vedlægges dateret og underskrevet af begge parter.

Bliver det nødvendigt med genanskaffelser og nyanskaffelser, aftaler parterne hver gang særskilt hvem der forestår anskaffelsen og ejerretten. Ved ændringer i inventar mv., skal der udarbejdes et tillæg til bilag 1, der ligeledes dateres og signeres af parterne.

**8. Drift af restaurationen**

Forpagteren driver selvstændigt restaurationen, og skal derfor også afholde samtlige omkostninger i forbindelse med forretningen, bl.a. selv ansætte nødvendigt personale, udarbejde regnskab, betale skatter og afgifter mv.

Typisk er der bortforpagter der ejer dankort-terminal mv. Det er således også bortpagter der skal afholde omkostninger i den forbindelse. Er det forpagter der indestår for betalingsterminaler mv., skal afsnit 8.3 udtages og ændres.

Parterne skal aftale hvem som skal afholde udgifter til brugerbetaling til levnedsmiddelkontrollen og vand, varme mv. I standardkontrakten er angivet, at disse udgifter afholdes af bortforpagteren, men parterne kan frit aftale anderledes.

Det anbefales at parterne drøfter hvor ofte eller hvornår bortforpagteren skal gøres bekendt med forpagterens regnskaber.

**9. Forsikring**

Medmindre andet aftales skal forpagteren selv sørge for tegning af forsikringer mv., herunder også arbejdsskadeforsikringer. Bortforpagteren tegner dog ejendoms-, herunder brandforsikring.

**10. Depositum og forpagtningsafgift**

Til sikkerhed skal forpagteren indbetale et depositum. Parterne skal udfylde depositummets størrelse, med tillæg af moms. Depositummets størrelse er undergivet aftalefrihed, dvs. der er ingen begrænsninger. Depositum kan anvendes til ethvert krav bortforpagteren har mod forpagteren efter kontraktens ophør. Forpagteren kan ikke af bortforpagteren kræve, at depositummet anvendes til betaling af den aftalte forpagtningsafgift. Manglende betaling af forpagtningsafgiften anses som misligholdelse af aftalen, se pkt. 13.

Parterne skal aftale forpagtningsafgiften. Forpagtningsafgiften kan aftales forskelligt – og kontrakten indeholder formulering til to forskellige måder at fastsætte forpagtningsafgiften på. Den ikke relevante tekst skal naturligvis slettes før aftalen underskrives. Der er ikke noget til til hinder for at aftale noget helt andet for så vidt angår forpagtningsbetaling end de anførte eksempler.

**11. Åbningstider**

Det er vigtigt at få en klar aftale omkring åbningstiderne. Bestemmelsen kan ændres og opbygges på utallige måder, og den indsatte tekst er alene ment som inspiration, men punktet bør medtages i aftalen.

**12. Varesortiment til restaurationen**

Se kommentar oven for i punkt 4.

**13. Misligholdelse**

Aftalen kan opsiges med 14 dages varsel, såfremt en part væsentligt misligholder sine forpligtelser i henhold til aftalen. Varslet på 14 dage kan I ændre til det varsel, der mener er det rigtige i jeres aftale. Misligholdelsen skal gøres gældende inden for 1 måneder efter den ikke misligholdende part bliver bekendt med misligholdelsen, da man ellers mister rettens til at gøre misligholdelsen gældende. Denne del af bestemmelsen kan godt tages ud, eller fristen på 1 måned kan ændres til en anden længde.

Pkt. 13.1. anfører eksempler på væsentlig misligholdelse, men er ikke udtømmende. Parterne kan derfor tilføje forhold der synes hensigtsmæssige, det bemærkes dog at forholdene skal være væsentlige.

**14. Afgørelse af tvister**

Tvister skal først søges løst i mindelighed og ellers skal sag anlægges ved domstolen.

Medmindre andet aftales, skal sagen anlægges i den retskreds hvor forpagtningslokalerne er beliggende.

**15. Bilag**

Hvis der er yderligere bilag til kontrakten, anbefales det at de anføres her i pkt. 15.

Bilagene skal udfærdiges samtidig med udfærdigelse af kontrakten.